18 T. G. J. JUYNBOLL 



Deum oramus, ut te per -longam annorum seriem ipsi servet, tuaque 

 consilia, quae cum Collegis, Viris Amplissimis, in Academiae salutem 

 ineas, fausta et prospera reddat. 



Surnmam felicitatem et tu experiare , Vir Amplissime VAN DER HEIM 

 VAN D0YVENDYKE1 in splendido Munere gerendo, quo iterum te ornatum 

 vides. Quid in gravissima hacce et flbrentissima Provincia administranda 

 cupias , Munus suscipiens , publice ac diserte ipse significasti. Haec vota 

 utinam expleantur, et haec Praefectura causa tibi exsistat, ut res item 

 hujus Academiae, quas Curator summo cum studio semper agis, Provinciae 

 Praefectus magna etiam cum efficacia , ut optas , data opportunitate vin- 

 dices et promoveas. 



Ordinem vestruin, Collegae conjunctissimi ! oculis perlustrans, Virum 

 desideramus , Cl. nai VERDAM, qui, ut omnia, quae ipsi facienda incum- 

 bunt, praeclare agit, ita Acta Senatus hocce anno quam diligentissime 

 curavit. Nostis morbum, qui eum prohibet, quominus hie adsit. Faxit 

 Deus , ut brevi prorsus convalescat , atque Academiam et Disciplinam , 

 quam profitetur, diu ornare pergat! 



Gravibus clarorum Virorum cladibus Patria anno praeterlapso alibi afflicta 

 est 37 ). In his, quas graviter dolemus, nobis tamen multiplex sane est 

 laetandi causa. Nullum enim ex nobis, Viri clarissimi! morte abreptum 

 lugemus, Ordinem contra videmus tribus Sociis auctum. In summo qui- 

 dem vitae discrimine hisce diebus versabatur Celeberrimus REINWARDT/PS, 

 sed hue usque , quod valde gaudemus , vires Deus confirmavit , quas utinam 

 et nobis, et omnibus, quibus est carissimus, diu confirmet. Ac reliqui 

 Eudedonati non modo omnes sunt superstites, sed in suis Disciplinis ope- 

 ram collocare, et quantum rerum conditio sinit, Academiae Alumnis bene 

 consulere pergunt. Ac vos cl. TYDEMAN, et VANHENGEL! ita insuper valetis , 

 ut hunc festum diem etiam rursus celebretis nobiscum. Non opus est, ut vota 

 ante ex hoc loco saepe jam nuncupata, repetam, quae si explentur, futu- 

 rum est, ut vos cum omnibus Rudedonatis per multos annos hujus Ordinis 

 decus sitis et ornamentum. 



In horum numerum ob aetatem septuagenariam nunc etiam relatus est 

 SCHRANT/PS noster. Otium post vitam in perpetuo Literarum studio et 

 hie et in Academia .Gandavensi transactam merito datum, ei gratulamur. 



